Diari Oficial de la Generalitat Valenciana


Sumari del DOGV 9482, del 01-12-2022 (2022/11983)

Extracte de la Resolució de 25 de novembre de 2022, de la Conselleria d'Economia Sostenible, Sectors Productius, Comerç i Treball, per la qual es convoquen mitjançant tramitació anticipada, huit beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9482

Data del DOGV
:   01-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11732


Data del document
:   25-11-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 25 de novembre de 2022, de la Conselleria d'Economia Sostenible, Sectors Productius, Comerç i Treball, per la qual es convoquen mitjançant tramitació anticipada, huit beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball. [2022/11093]  
  
  
BDNS(Identif.):661450  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/661450)  
  
Primer. Objecte  
Convocar la concessió de huit beques de les quals set beques van dirigides a persones que es troben en possessió de la titulació del Grau en Dret, Diplomatura en Relacions Laborals, Llicenciatura en Ciències del treball i/o Grau en Relacions Laborals i Recursos Humans i una beca a Grau en Informació i Documentació. Cinc beques (en les quals s'inclou la corresponent al Grau en informació i documentació) aniran destinades a la realització de pràctiques professionals en les dependències de la Direcció General de Treball, Benestar i Seguretat Laboral i del Servei Territorial de Treball de València; mentre que les tres beques restants seran per a les dependències dels Serveis Territorials de Treball d'Alacant, dues beques, i de Castelló de la Plana, una beca, durant els exercicis 2023 i 2024.  
  
Segon. Bases reguladores de la convocatòria  
Aquesta convocatòria es regirà per les bases reguladores aprovades per l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de beques per a la realització de pràctiques professionals en els centres directius de la citada Conselleria.  
  
  
Tercer. Condicions de la concessió de la subvenció  
El procediment de concessió d'aquestes beques es tramitarà en règim de concurrència competitiva i regiran els principis de publicitat, transparència, objectivitat, igualtat i no discriminació. Per a obtindre la condició de persona beneficiària de la beca hauran de reunir-se, al final de presentació de les sol·licituds de la present convocatòria, la titulació de Grau en Dret, Diplomatura en Relacions Laborals, Llicenciatura en Ciències del Treball, Grau en Relacions Laborals i Recursos Humans i Grau en Informació i Documentació, així com els altres requisits esmentats en l'Ordre 22/2017.  
  
Quart. Quantia de les beques, pagament i justificació  
Les beques estan dotades cadascuna d'elles amb 1.120,19 euros bruts mensuals, que es revisaran d'acord amb el que es disposa en la resolució a la qual fa referència l'article 17.1 del Decret 132/2009, de 4 de setembre, del Consell, pel qual es regula la concessió de beques.   
  
Cinqué. Duració de les beques  
El període de duració de les beques serà de 12 mesos comptats des de la data que s'indique en la resolució de concessió.  
  
Sisé. Termini presentació de sol·licituds  
El termini de presentació de sol·licituds serà des del 15.12.2022 fins al 30.12.2022, tots dos dies inclosos.  
  
València, 25 de novembre de 2022.- El conseller d'Economia Sostenible, Sectors Productius, Comerç i Treball: Rafael Climent González.